S-3549/2020

Mál þetta, sem dómtekið var 10. september síðastliðinn, var höfðað með ákæru lögreglustjórans á höfuðborgarsvæðinu, dagsettri 2. júní síðastliðinn, á hendur B-kk-þgf V-kk-þgf R-kk-þgf, kt.[...], [...], [...], „fyrir eftirtalda þjófnaði árið 2019 með því að hafa:1. Mánudaginn 9. september, stolið flösku af Smirnoff að andvirði kr. 2.899,- úr verslun ÁTVRí Austurstræti í Reykjavík.

2. Laugardaginn 14. september stolið veski A, kt. [...], sem innihélt m. a. greiðslukort, húslykla, bíllykla og 5.000 krónur í reiðufé, úr starfsmannaaðstöðu Landspítalans við Hringbraut í Reykjavík, þar sem A starfar.

Telst framangreind háttsemi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Einkaréttarlegar kröfur:

Vegna 1. ákæruliðar gerir S-kk-nf B-kk-nf lögmaður kröfu, fyrir hönd ÁTVR., kt. [...], um að ákærða verði gert að greiða skaðabætur að fjárhæð kr. 2.899,- auk vaxta samkvæmt 8. gr. laga um vexti og verðtryggingu nr. 38/2001 af þeirri fjárhæð frá 9. september 2019 til 12. október 2019. Eftir það er krafist dráttarvaxta skv. 1. mgr. 6. gr., sbr. 9. gr. laganna til greiðsludags. sömu laga að liðnum mánuði frá 20. ágúst 2019 til greiðsludags. Að auki er krafist málskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til r efsi ákvæðis í ákærunni.

Ákærði var dæmdur í 60 daga fangelsi 3. apríl 2019 fyrir þjófnað og umferðarlagabrot. Hann hefur nú rofið skilorðið og verður dómurinn tekinn upp og dæmdur með þessu máli. Refsing ákærða verður ákveðin samkvæmt 77. gr. almennra hegningarlaga og er hæfilega ákveðin 90 fangelsi. Brot ákærða eru ekki stórvægileg og hann játaði sök greiðlega, bæði hjá lögreglu og fyrir dómi. Refsing hans skal því bundin skilorði eins og í dómsorði segir.

Ákærði hefur samþykkt bótakröfuna og verður hún tekin til greina eins og í dómsorði segir. Það athugast að honum var fyrst birt krafan við þingfestingu og miðast upphaf dráttarvaxta við þann dag er liðnir voru 30 dagar frá henni. Engin grein hefur verið gerð fyrir málskostnaðarkröfunni og verður því ekki orðið við henni.

Loks verður ákærði dæmdur til að greiða málsvarnarþóknun verjanda síns sem ákveðin er með virðisaukaskatti í dómsorði, en annan kostnað leiddi ekki af rekstri málsins.

A-kk-nf Í-kk-nf héraðsdómari kveður upp dóminn.

Dómsorð :

Ákærði, B-kk-nf V-kk-nf R-kk-nf, sæti fangelsi í 90 daga, en fresta skal fullnustu refsingarinnar og falli hún niður að liðnum tveim árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði ÁTVR 2.899 krónur með vöxtum samkvæmt 1. mgr. 8. gr. vaxtalaga nr. 38/2001 frá 9. september 2019 til 10. október 2020 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, G-kk-ef J-kk-ef E-kk-ef lögmanns, 91.760 krónur.

A-kk-nf Í-kk-nf